Barnaby Rudge
Barnaby Rudge: A Tale of the Riots of Eighty (lumrahé kondhang minangka Barnaby Rudge) iku novèl sujarah sing dianggit novèlis Inggris, Charles Dickens. Barnaby Rudge dadi salah sawijining novèl saka rong novèl (liyané The Old Curiosity Shop) sing dibabar ing serial cekak minggon (1840–1841), Master Humphrey's Clock. Barnaby Rudge njupuk latar nalika Gordon Riots taun 1780.

Barnaby Rudge dadi novèl angka 5 Dickens sing dibabar. Novèl iki direncanaké arep dibabar minangka novèl kapisan, nanging panerbit sing asring diowah marakaké semaya. Novèl iki dibabar pisanan kanthi wujud seri ing Clock nalika February nganti November 1841.

Barnaby RudgeIt dadi novèl sujarah Dickens sing kapisan. Novèl sujarah liyané ya iku A Tale of Two Cities, sing njupuk latar ing masa revolusioner. Barnaby RudgeIt minangka salah sawijining novèl sing ora patèk kondhang  lan jarang digawé kanthi wujud filem utawa serial tivi. Produksi sing kèri digawé déning BBC production taun 1960; sadurungé, wujud filem bisu digawé taun 1911 lan 1915.

Karakter 
Kulawarga Rudges – Barnaby, wong lanang sing lugas, Mary ibuné, Grip kancané, lan beo sing crigis
Kulawarga Willets – Old John, reksaka panginepan Maypole, lan anaké, Joe
Kulawarga Vardens – Gabriel, tukang kunci, Martha setriné sing manipulatif lan anak wédoké sing ayu ajeneng Dolly Varden
Kulawarga Chesters – Sir John, Esquire, M.P. (Anggota Parlemèn) sing jahat lan anak lanangé sing polos ajeneng Edward
Kulawarga Haredales – Mr Geoffrey Haredale, adhiné pamati ajeneng Reuben lan pénakan wédok Emma
Hugh – hostiler ala ing panginepan Maypole
Lord George Gordon (wujud fiktif saka kapribadèn sujarah), John Grueby, baturé sing setia, lan sekretarisé, Mr Gashford

Adhaptasi 
Thomas Higgie ngadhaptasi novèl iki minangka lakon telung babak taun 1854. Charles Selby lan Charles Melville uga nggawé lakon sing padha nalika taun 1875. Lakon sing kapindho kui digebyagaké ing English Opera House.

Ing taun 1915 Thomas Bentley nyutradarani Barnaby Rudge, "filem Inggris sing paling akèh rantamané", nanging saiki wis ilang.

BBC nggawé serial tivi telulas episode kala 1960.

Barnaby Rudge digawé manèh ing wujud lakon asesirah The Locksmith of London, sing digawé déning Eileen Norris. Lakon iku digebyagaké nalika 2012 ing Kings Theatre, Southsea déning Alchemy Theatre.

Rujukan

Pranala njaba 

Èdhisi jeroring
Barnaby Rudge ing Internet Archive. Èdhisi Master Humphrey's Clock

 

Ulasan
Guardian.co.uk, éséi ngenani Barnaby Rudge déning Peter Ackroyd ing The Guardian

1780 ing fiksi
Novèl 1841
Buku Chapman & Hall
Edgar Allan Poe
Novèl sujarah Inggris
Novèl déning Charles Dickens
Novèl manggon ing Èsséx
Novèl Victoria
Karya sing kawitané kapacak ing Master Humphrey's Clock
Artikel Wiki Mrebawani